Pielikums Nr. 4
pie cenu aptaujas “Lielā elektroenerģijas patērētāja SIA “Rīgas Austrumu klīniskā universitātes slimnīca” energoaudits”, 
ID Nr. RAKUS CA/2026/56, nolikuma

LĪGUMS Nr. ___________
par lielā elektroenerģijas patērētāja SIA “Rīgas Austrumu klīniskā universitātes slimnīca” energoaudita pakalpojumu sniegšanu (projekts)

Rīgā,	
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar ______ pārstāv ________, no vienas puses, un
____________, reģistrācijas Nr. ____________, juridiskā adrese ____________ (turpmāk – Izpildītājs), kuru saskaņā ar  _____________  pārstāv _______________, no trešās puses, 
kopā turpmāk saukti – Puses, katrs atsevišķi – Puse, 
ņemot vērā, ka Izpildītājs ir atzīts par uzvarētāju Pasūtītāja rīkotajā cenu aptaujā “Lielā elektroenerģijas patērētāja SIA “Rīgas Austrumu klīniskā universitātes slimnīca” energoaudits”, ID Nr. RAKUS CA/2026/56 (turpmāk – Iepirkums), noslēdz šādu Līgumu (turpmāk – Līgums):
1. Lietotie termini
1.1. Līgums – šis, starp Pusēm noslēgtais Līgums un visi tā pielikumi.
1.2. Energoaudits - darbības, kuras tiek veiktas, lai iegūtu informāciju par enerģijas patēriņa struktūru ēkās vai ēku grupās, procesos vai iekārtās, kā arī noteiktu un novērtētu ekonomiski pamatotas enerģijas ietaupījuma iespējas, un kuru rezultāti tiek apkopoti ziņojumā. Energoaudita laikā Izpildītājam jāveic kopējās uzņēmuma enerģijas patēriņa bilances analīze pa objektiem, tehnoloģisko procesu analīze, kā arī jāizvērtē enerģijas patēriņš autotransportam.
1.3. Pakalpojums/-i - Pasūtītājam nepieciešamais Energoaudits, lai iegūtu informāciju par visām uzņēmuma enerģijas patēriņa struktūrām, kurām nosaka skaitliskā izteiksmē rentablas enerģijas ietaupījuma iespējas. Pakalpojumi tiek sniegti, ievērojot Iepirkumā, Līgumā, Līguma pielikumā Nr. 1 “Tehniskā specifikācija/Darba uzdevums)” (turpmāk – Līgumā pielikums Nr. 1) noteikto, Pasūtītāja norādījumus, Energoefektivitātes likuma, Ministru kabineta 2016. gada 26. jūlija noteikumu Nr. 487 “Uzņēmumu energoaudita noteikumi” (turpmāk – Noteikumi Nr. 487) un citu normatīvo aktu prasības.
1.4. Objekts/–i – Pakalpojums sniedzams Pasūtītāja valdījumā esošā nekustamajiem īpašumiem, kuri norādīti Līgumā, Līguma pielikumā Nr. 1, kā arī Pasūtītāja autotransportam.
1.5. Finanšu piedāvājums – Izpildītāja iesniegtā Pakalpojuma cena saskaņā ar Līguma pielikumu Nr. 2 “Finanšu piedāvājums” (turpmāk arī – Līguma pielikums Nr. 2).
1.6. PVN – pievienotās vērtības nodoklis.
1.7. Līguma kopējā summa – kopējā samaksa Līguma ietvaros bez PVN, kuru Pasūtītājs Līgumā noteiktajā kārtībā samaksā Izpildītājam par Līguma noteikumiem atbilstošu Pakalpojuma sniegšanu saskaņā ar Izpildītāja iesniegto Finanšu piedāvājumu. Līguma kopējā summā ir iekļautas visas izmaksas par Pakalpojuma sniegšanai nepieciešamo dokumentu sagatavošanu, tajā skaitā par saziņas līdzekļu izmantošanu (telefonsarunas, elektroniskie sakari, pasta, kurjerpasta sūtījumi), uz Pakalpojumu izpildi attiecināmās administratīvās izmaksas (tajā skaitā administratīvā personāla izmaksas), transporta un darbu organizācijas izmaksas, nodokļi (izņemot PVN). Līguma kopējā summa ietver atlīdzību, kāda Izpildītājam pienākas sakarā ar Līguma saistību izpildi un visas citas izmaksas, kas nepieciešamas kvalitatīvai Pakalpojuma sniegšanai. Pasūtītājam nav pienākuma veikt jebkādus citus papildu maksājumus vai segt zaudējumus, kas var rasties Līguma izpildes laikā un kurus Izpildītājs varēja un tam tos vajadzēja paredzēt.
1.8. Pakalpojuma cena – Līguma pielikumā Nr. 2 noteiktā cena, kurā ietilpst visi nodokļi un nodevas (izņemot PVN), kā arī pilnīgi visas izmaksas, kas var rasties Izpildītājam, sniedzot attiecīgo Pakalpojumu. 
1.9. Pakalpojuma kopējais izpildes termiņš - 6 (sešu) nedēļu laikā no Līguma noslēgšanas brīža.
1.10. BIS – būvniecības informācijas sistēma.
1.11. Energoaudita pārskats - Pakalpojuma izpildes rezultātā Izpildītāja sagatavotais un izsniegtais Energoaudita pārskats atbilstoši Līgumam, Līguma pielikumam Nr. 1, Noteikumu Nr. 487 un citu normatīvo aktu prasībām. Energoaudita pārskats pēc tā apstiprināšanas tiek reģistrēts BIS Uzņēmuma energoaudita pārskatu reģistrā.
1.12. Akts - Izpildītāja sagatavots un Pušu parakstīts akts par Pakalpojuma izpildi un izstrādātā Energoaudita pārskata nodošanu. Aktā jābūt ietvertai šādai informācijai: 
1.12.1. Līguma numurs un datums; 
1.12.2. sniegtā Pakalpojuma nosaukums, apjoms, faktiskās izpildes datums;
1.12.3. sniegtā Pakalpojuma vērtība; 
1.12.4. norāde par to, vai sniegtais Pakalpojums un Energoaudita pārskats atbilst Līguma un Līguma pielikuma Nr. 1 noteikumiem; 
1.12.5. apliecinājumu par attiecīgā Pakalpojuma nodošanu no Izpildītāja puses un pieņemšanu no Pasūtītāja puses;
1.12.6. apliecinājumu, ka Pasūtītājam nav pretenziju pret Pakalpojuma kvalitāti;
1.12.7. Akta parakstīšanas vieta un laiks;
1.12.8. Puses un to pārstāvju, kas pilnvaroti parakstīt nodošanas-pieņemšanas aktu, vārdu, uzvārdu un pilnvarojuma pamatu;
1.12.9. Pušu pārstāvju paraksta zonu.

2. Līguma priekšmets
2.1. Pasūtītājs uzdod un Izpildītājs apņemas sniegt Pakalpojumu saskaņā ar Līgumu un Līguma pielikumu Nr. 1, tajā skaitā:
2.1.1. apņemas veikt Objektu apsekošanu (ja nepieciešams), veikt kopējās uzņēmuma enerģijas patēriņa bilances analīzi pa Objektiem, tehnoloģisko procesu analīzi, kā arī izvērtēt enerģijas patēriņu autotransportam;
2.1.2. izstrādāt Energoaudita pārskatu;
2.1.3. Energoaudita pārskatu pēc tā apstiprināšanas reģistrēt BIS Uzņēmuma energoaudita pārskatu reģistrā;
2.1.4. izstrādāt darba plānu energoefektivitātes uzlabošanai uzņēmumā.
2.2. Izpildītājs sniedz Pakalpojumu par Pasūtītāja autotransportu un šādiem Pasūtītāja stacionāriem:
2.2.1. stacionārs “Gaiļezers”, Hipokrāta iela 2, Rīga;
2.2.2. stacionārs “Latvijas Onkoloģijas centrs”, Hipokrāta iela 4, Rīga;
2.2.3. stacionārs “Biķernieki”, Lielvārdes iela 68, Rīga;
2.2.4. stacionārs “Latvijas Infektoloģijas centrs”, Linezera ielā 3, Rīga;
2.2.5. stacionārs “Tuberkulozes un plaušu slimību centrs”, Upeslejas, Stopiņu pagasts, Ropažu novads;
2.2.6. “Pataloģijas centrs” Hipokrāta iela 2, k-5, Rīga.
2.3. Pakalpojumā ietverti uzdevumi un rezultāti ir noteikti Līgumā un Līguma pielikumā Nr. 1.
2.4. Pasūtītājs apņemas samaksāt Izpildītājam par Līgumam un tā pielikumiem atbilstoši sniegtu Pakalpojumu pēc tā pabeigšanas un pēc visu defektu, nepilnību un trūkumu novēršanas saskaņā ar Pasūtītāja akceptētu Aktu par kvalitatīvi sniegtu Pakalpojumu.
2.5. Ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.

3. Pakalpojumu izpildes noteikumi
3.1. Pakalpojums tiek sniegts atbilstoši Tehniskajai specifikācijai/Darba uzdevumam, ievērojot Tehniskajā specifikācijā/Darba uzdevumā noteikto darbu veikšanas termiņu,  kā arī  Pasūtītāja norādījumiem, precizējot katrā Objektā veicamā Energoaudita apjomu. 
3.2. Izpildītājam Līguma pielikumā Nr. 1 noteikto Objektu apsekošanu (ja nepieciešams) veic atbilstoši Līguma pielikumā Nr. 1 norādītajam darbu saturam un apjomam. Izpildītājs iepriekš saskaņo katra Līguma pielikumā Nr. 1 Objekta apsekošanas laiku ar Pasūtītāja pilnvaroto personu.
3.3. Pakalpojumi tiek sniegti Līguma noteiktajos Objektos vai attālināti.
3.4. Pamatojoties uz veikto Energoauditu, Izpildītājs iegūto informāciju par visām uzņēmuma enerģijas patēriņa struktūrām, kurām nosaka skaitliskā izteiksmē rentablas enerģijas ietaupījuma iespējas, sagatavo un izsniedz Energoaudita pārskatu, atbilstoši Energoefektivitātes likuma un Noteikumu Nr. 487 prasībām.
3.5. Izpildītājs izstrādā darba plānu energoefektivitātes uzlabošanai uzņēmumā. 
3.6. Izpildītājs ēku apkures, karstā ūdens sagatavošanas, apgaismojuma, ventilācijas sistēmu un telpu kondicionēšanas sistēmu enerģijas patēriņu norāda gan absolūtajās mērvienībās, gan kā īpatnējo enerģijas patēriņu, kas attiecināms uz ēkas platību vai tilpumu.
3.7. Izpildītājs esošās situācijas raksturojumā detalizēti atspoguļo tās sistēmas un iekārtas, kurās paredzēts veikt energoefektivitātes pasākumus.
3.8. Energoauditā, energoefektivitātes pasākumu rezultātā iegūto enerģijas patēriņa samazinājumu, Izpildītājs norāda absolūtajās mērvienībās, gan arī kā īpatnējo enerģijas patēriņa samazinājumu.
3.9. Izpildītājs identificēto energoefektivitātes pasākumu aprakstā norāda energoefektivitātes pasākumu īstenošanas rezultātā sasniedzamos rādītājus vai mērvienību.
3.10. Pasūtītāja atbildīgā persona Izpildītāja izstrādāto Energoaudita pārskatu un darba plānu, kā arī Aktu izskata un izvērtē 5 (piecu) darba dienu laikā no iesniegšanas brīža. Ja nepieciešams, Pasūtītāja atbildīgā persona var pagarināt izskatīšanas un izvērtēšanas termiņu, par ko attiecīgi informē Izpildītāju elektroniski, nosūtot elektroniskā pasta vēstuli Izpildītāja kontaktpersonai. 
3.11. Energoaudita pārskata/darba plāna /Pakalpojuma atbilstību Līguma un Līguma pielikumā Nr. 1 noteiktajām prasībām, Pasūtītāja atbildīgā persona apliecina, no savas puses parakstot Izpildītāja iesniegto Aktu. 
3.12. Ja Pasūtītāja atbildīgā persona konstatē, ka Energoaudita pārskats un/vai darba plāns neatbilst Pasūtītāja noteiktajām prasībām, Līguma vai tā pielikumu noteikumiem un/vai normatīvo aktu prasībām, sniegts nekvalitatīvi vai nepilnīgi, satur defektus, Pasūtītāja atbildīgā persona ir tiesīgas neparakstīt Aktu. Šajā gadījumā Pasūtītāja atbildīgā persona 5 (piecu) darba dienu laikā no nodošanas – pieņemšanas akta saņemšanas brīža sagatavo pretenziju aktu, kurā norāda konstatētos trūkumus un to novēršanas termiņus. Izpildītājs nekvalitatīvi sniegtā Pakalpojuma novēršanu veic par saviem līdzekļiem 3 (trīs) darba dienu laikā, ja vien Pasūtītāja atbildīgā persona nav akceptējusi citu termiņu.
3.13. Pēc trūkumu un neatbilstību novēršanas vai labojumu veikšanas Izpildītājs atkārtoti iesniedz Pasūtītāja atbildīgajai personai izskatīšanai un akceptēšanai Energoaudita pārskatu un darba plānu. Pasūtītāja pilnvarotā persona Izpildītāja atkārtoti iesniegtos dokumentus izskata Līguma 3.10., 3.11. un 3.12. punktā minētajā kārtībā.
3.14. Izstrādāto Energoaudita pārskatu pēc saskaņošanas ar Pasūtītāja atbildīgo personu Izpildītājs reģistrēts BIS Uzņēmuma energoaudita pārskatu reģistrā.
3.15. Pasūtītājs neapmaksā Izpildītāja vainas dēļ radušos neatbilstību novēršanu.
3.16. Izpildītājs ir atbildīgs par visiem izdevumiem, kas rodas Pasūtītājam sakarā ar Līgumam neatbilstoša Pakalpojuma sniegšanas trūkumu novēršanu.
3.17. Ja Pasūtītājs pēc abpusēja Akta parakstīšanas konstatē neatbilstības Pakalpojumu rezultātā izgatavotajos dokumentos vai attiecīgajos publiskajos reģistros reģistrētajos datos, kur neatbilstības radušās Izpildītāja kļūdas vai neprofesionālās darbības rezultātā, Izpildītājs apņemas par saviem līdzekļiem 3 (trīs) darba dienu laikā no Pasūtītāja paziņojuma par konstatētajām neatbilstībām saņemšanas par saviem līdzekļiem un ar savu darbaspēku pilnībā novērst konstatētas nepilnības. 

4. Līguma summa un samaksas kārtība
4.1. Līguma kopējā summa ir EUR ___,____ (___________ euro un __ centi), neieskaitot pievienotās vērtības nodokli, ko Pasūtītājs maksā atbilstoši maksājuma veikšanas dienā normatīvajos aktos spēkā esošajai pievienotās vērtības nodokļa likmei. 
4.2. Samaksu par kvalitatīvi un savlaicīgi sniegtu Pakalpojumu Pasūtītājs veic pēc tam, kad izstrādāts Energoaudita pārskats un darba plāns, kuru izpildi apliecina abpusēji parakstīts Akts, atbilstoši Līguma pielikumā Nr. 2 noteiktajai Pakalpojuma cenai.
4.3. Pasūtītājs Izpildītāja iesniegto rēķinu apmaksā 30 (trīsdesmit) dienu laikā no rēķina saņemšanas dienas. Izpildītājs rēķinu nosūta uz e-pasta adresi: rekini@aslimnica.lv.

5. Līguma un Pakalpojumu izpildes termiņš
5.1. Līgums stājas spēkā pēc tā abpusējas parakstīšanas un ir spēkā līdz saistību pilnīgai izpildei. 
5.2. Izpildītājs apņemas sniegt Pakalpojumu, tajā skaitā sagatavot Energoaudita pārskatu un darba plānu,  6 (sešu) nedēļu laikā no Līguma spēkā stāšanās brīža.
5.3. Līguma 5.2. punktā minētajā termiņā neietilpst Energoaudita pārskata un darba plāna izskatīšana un Pasūtītāja atbildīgās personas lēmuma pieņemšanas laiks.
5.4. Izpildītājs saskaņoto Energoaudita pārskatu 10 (desmit) dienu laikā pēc tā apstiprināšanas reģistrē BIS Uzņēmumu energoaudita pārskatu reģistrā.
5.5. Izpildītājs apņemas nekavējoties rakstveidā paziņot Pasūtītāja atbildīgajai personai par apstākļiem, kas traucē vai varētu traucēt izpildīt Pakalpojumu Līgumā noteiktajos termiņos.
5.6. Pakalpojums tiek uzskatīts par izpildītu pēc Akta divpusējas parakstīšanas.

6. Pasūtītāja tiesības un pienākumi
6.1. Pasūtītājs apņemas:
6.1.1. Līgumā noteiktajā kārtībā par kvalitatīvi sniegtu Pakalpojumu, ievērojot Līguma noteikumus, pieņemt un parakstīt Izpildītāja sagatavotu Aktu vai arī rakstiski norādīt uz pamatotām nepilnībām un trūkumiem sniegtajā Pakalpojumā/ Energoaudita pārskatā/darba plānā, kas dod iespēju Izpildītājam pilnveidot Pakalpojumu, lai tas tiktu pieņemts no Pasūtītāja puses;
6.1.2. iepazīstināt Izpildītāju ar Pakalpojuma izpildei nepieciešamajām prasībām un sniegt Izpildītājam visu tā rīcībā esošo informāciju un dokumentāciju, kas nepieciešama un varētu būt noderīga pilnīgai līgumsaistību izpildei;
6.1.3. nodrošināt piekļuvi Objektiem un autotransportam (ja nepieciešams);
6.1.4. Līgumā noteiktajā kārtībā un apjomā samaksāt Izpildītājam par atbilstoši Līguma noteikumiem sniegtu Pakalpojumu.
6.2. Pasūtītājs ir tiesīgs:
6.2.1. pieprasīt Izpildītājam iesniegt atskaiti par Pakalpojuma izpildes gaitu;
6.2.2. izvirzīt Izpildītājam pamatotas pretenzijas par sniegtā Pakalpojuma neatbilstošu Līguma prasībām kvalitāti vai trūkumiem saskaņā ar Līguma noteikumiem;
6.2.3. Pakalpojumu/Energoaudita pārskatu/darba plānu nepieņemt, ja konstatē, ka Pakalpojums sniegts nekvalitatīvi vai neievērojot Līguma noteikumus vai Energoaudita pārskatā/darba plānā ir nepilnības un nepieciešami labojumi, un trūkumi nav novērsti vai labojumi veikti atbilstoši Pasūtītāja norādījumiem, Līguma noteikumiem un/vai normatīvo aktu prasībām;
6.2.4. Līgumā noteiktos gadījumos saņemt no Izpildītāja līgumsodu.
6.3. Par Līguma izpildes kontroli Pasūtītāja pilnvarotā persona, kas Pasūtītāja vārdā ir tiesīga dot Izpildītājam norādījumus Pakalpojuma izpildē, pieprasīt no Izpildītāja informāciju par Pakalpojuma izpildes gaitu, kā arī parakstīt nodošanas - pieņemšanas aktu ir _______ (e-pasts: _______, tālrunis: + 371 _______). Pasūtītāja pilnvarotais pārstāvis pārzina uzņēmuma tehnoloģiskos procesus un kopā ar Izpildītāju piedalās uzņēmuma Energoauditā. Pasūtītāja pilnvarotās personas maiņas gadījumā Izpildītājam tiks paziņots, nosūtot elektroniskā pasta vēstuli uz Līguma 7.4. apakšpunktā norādītās kontaktpersonas elektroniskā pasta adresi. Līguma grozījumi šādā gadījumā netiek gatavoti.

7. Izpildītāja pienākumi un tiesības
7.1. Izpildītājs apņemas:
7.1.1. sniegt Pakalpojumu un izstrādāt Energoaudita pārskatu/darba plānu pienācīgā kvalitātē, apjomā un termiņā saskaņā ar Pasūtītāja norādījumiem un Līguma un Līguma pielikuma Nr. 1 noteikumiem, ievērojot Latvijas Republikā spēkā esošos normatīvos aktus;
7.1.2. Līguma izpildē visas darbības veikt Pasūtītāja interesēs, norunātajos termiņos, vadīties pēc Pasūtītāja norādījumiem, ieteikumiem un ievērot Pasūtītāja lēmumus un ieteikumus, un sadarboties ar Pasūtītāju;
7.1.3. nodrošināt, ka Pakalpojums tiek sniegts profesionāli, augstākajā kvalitātē, ar to iemaņu, rūpības un centības līmeni, kāds piemīt citiem profesionāļiem, kas veic līdzīga veida pakalpojumus;
7.1.4. ne vēlāk kā 1 (vienas) darba dienas laikā pēc Pasūtītāja pieprasījuma sniegt Pasūtītājam informāciju par Pakalpojuma izpildes gaitu un norisi;
7.1.5. nekavējoties rakstiski ziņot Pasūtītājam par apstākļiem, kas atklājušies Pakalpojuma izpildes procesā un var radīt šķēršļus turpmākai Pakalpojuma kvalitatīvai un savlaicīgai izpildei, pretējā gadījumā Izpildītājs atbild par sekām neatkarīgi no viņa vainas šo apstākļu sakarā;
7.1.6. veicot Objekta un/vai autotransporta apsekošanu, ievēro visus Latvijas Republikā spēkā esošos likumus un citus normatīvos aktus, kas attiecas uz Pakalpojuma izpildes kārtību un kvalitāti;
7.1.7. ievērot darba aizsardzības, ugunsdrošības, vides aizsardzības  noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
7.1.8. saskaņot ar Pasūtītāja pilnvaroto personu Pakalpojuma izpildes ietvaros veicamos nepieciešamos labojumus Energoaudita pārskatā/darba plānā pēc Pasūtītāja pilnvarotās personas ieteikumiem vai iebildumiem;
7.1.9. Pasūtītāja pilnvarotās personas norādītajā termiņā novērst Pasūtītāja pilnvarotās personas izvirzītās pretenzijas par sniegtā Pakalpojuma kvalitāti vai veikt Energoaudita pārskata/darba plāna labojumus par saviem līdzekļiem;
7.1.10. reģistrēt BIS sistēmā Uzņēmuma energoaudita pārskata reģistrā Energoaudita pārskatu pēc tā saskaņošanas ar Pasūtītāju pilnvaroto personu;
7.1.11. pēc Pakalpojuma izpildes iesniegt Pasūtītāja pilnvarotajai personai no Izpildītāja puses sagatavotu un parakstītu nodošanas - pieņemšanas aktu;
7.1.12. nodrošināt to, ka visā Līguma izpildes laikā tam būtu spēkā esošas licences un sertifikāti, ja tādi ir nepieciešami Pakalpojuma veikšanai saskaņā ar normatīvajiem aktiem;
7.1.13. Izpildītājam ir pienākums iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja;
7.1.14. Izpildītājam ir pienākums nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi.
7.2. Izpildītājs ir tiesīgs:
7.2.1. saņemt Pasūtītāja rīcībā esošo informāciju, kas nepieciešama Pakalpojuma izpildei;
7.2.2. saņemt samaksu no Pasūtītāja par atbilstoši Līguma noteikumiem sniegtu Pakalpojumu Līgumā paredzētajā apjomā, termiņā un kārtībā;
7.2.3. Līgumā noteiktos gadījumos saņemt no Pasūtītāja līgumsodu.
7.3. Izpildītājs ir atbildīgs par jebkuriem termiņu kavējumiem, neprecīzi vai nekvalitatīvi sniegtu Pakalpojumu un savu Līguma saistību savlaicīgu un kvalitatīvu izpildi.
7.4. Par Līguma izpildes kontroli Izpildītāja atbildīgā kontaktpersona ir _______ (e-pasts_______; tālrunis_+ 371_______). Izpildītāja atbildīgās personas maiņas gadījumā Pasūtītājam tiks paziņots, nosūtot elektroniskā pasta vēstuli uz Līguma 6.3. apakšpunktā Pasūtītāja pilnvarotās personas elektronisko pasta adresi. Līguma grozījumi šādā gadījumā netiek gatavoti.

8. Pušu vispārīgās saistības
8.1. [bookmark: _Ref114557373][bookmark: _Ref97538039]Ja Izpildītājam nepieciešams, Pasūtītājs sniedz Izpildītājam Pakalpojuma sniegšanai nepieciešamo informāciju 2 (divu) darba dienu laikā no Izpildītāja elektroniski nosūtīta pieprasījuma saņemšanas brīža vai pēc atsevišķas rakstiskās vienošanās par informācijas sniegšanas laiku. Informācijas apmaiņai izmanto Līguma 6.3. un 7.4. apakšpunktos minēto kontaktpersonu e-pasta adreses.
8.2. Pasūtītājam ir tiesības pieprasīt no Izpildītāja sīkākus paskaidrojumus par  Pakalpojuma veikšanas gaitu, kā arī dot norādījumus attiecībā uz Līguma izpildi.
8.3. [bookmark: _Ref114560863][bookmark: _Ref97538380]Izpildītājam ir tiesības saņemt visu nepieciešamo informāciju no Pasūtītāja, ja tāda ir Pasūtītāja rīcībā, kas nepieciešama Pakalpojuma sniegšanai.
8.4. Pēc Pasūtītāja pieprasījuma Izpildītājs sniedz Pasūtītājam informāciju par Pakalpojuma veikšanas gaitu un izpilda Pasūtītāja norādījumus attiecībā uz Līguma izpildi.
8.5. Izpildītājs apliecina, ka Pakalpojumu veiks Izpildītāja darbinieki, kuriem ir atbilstoša kvalifikācija un pieredze Pakalpojuma veikšanā un kuri atbilst normatīvajos aktos noteiktajām prasībām.

9. Pušu atbildība 
9.1. Katra no Pusēm saskaņā ar Latvijas Republikas normatīvo aktu prasībām ir atbildīga par zaudējumiem, ko tā radījusi otrai Pusei ar šī Līguma saistību neizpildi vai nepienācīgu izpildi.
9.2. Par Pakalpojuma nesavlaicīgu apmaksu Pasūtītājs maksā Izpildītājam līgumsodu 0,1% (nulle, komats, viens procents) apmērā no neapmaksātās summas par katru maksājuma kavējuma dienu, bet ne vairāk kā 10% (desmit procenti) apmērā no tās.
9.3. Par Pakalpojuma nesavlaicīgu izpildi, Izpildītājs maksā Pasūtītājam līgumsodu 1% (viena procenta) apmērā no Līguma kopējās summas par katru nokavēto dienu, bet ne vairāk kā 10% (desmit procenti) apmērā no tās. 
9.4. Ja Izpildītājs nenovērš konstatētos trūkumus/neatbilstības (Līguma 3.12. punkts), Pasūtītājs ir tiesīgs pieprasīt no Izpildītāja līgumsodu 1% (viena procenta) apmērā no Līguma kopējās summas par katru nokavēto dienu, bet ne vairāk kā 10% (desmit procenti) apmērā no tās.
9.5. Ja Izpildītājs atsakās no Līguma izpildes, Pasūtītājs ir tiesības pieprasīt no Izpildītāja līgumsodu 10% (desmit procenti) apmērā no Līguma 4.1. punktā noteiktās Līguma summas.
9.6. Līguma 11.3. punktā (izņemot 11.3.9. apakšpunktu) noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no Līguma summas. 
9.7. Līgumsoda samaksa neatbrīvo Puses no Līguma saistību izpildes.
9.8. Izpildītājs sedz Pasūtītājam visus pierādītos ar Pakalpojuma neatbilstību vai Līguma neizpildi vai neatbilstošu izpildi saistītos zaudējumus.

10. Nepārvaramas varas apstākļi
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, darbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

11. Līguma izbeigšanas kārtība
11.1. Līgumā vai tā pielikumā ietvertie noteikumi, ievērojot normatīvo aktu prasības, var tikt grozīti vai papildināti, abām Pusēm parakstot papildu vienošanos, kas kļūst par šī Līguma neatņemamu sastāvdaļu. 
11.2. Līgums var tikt vienpusēji izbeigts, ja kāda no Pusēm pilnībā vai daļēji nepilda Līguma saistības, paziņojot to rakstiski otrai Pusei 5 (piecas) dienas pirms Līguma izbeigšanas un pievienojot attiecīgus pierādījumus par Līguma saistību neizpildi.
11.3. Pasūtītājam ir tiesības nekavējoties izbeigt Līgumu pirms termiņa šādos gadījumos:
11.3.1. ja ir notikusi Izpildītāja labprātīga vai piespiedu likvidācija vai tā saimnieciskā darbība ir apturēta;
11.3.2. ja Izpildītājam ir pasludināts maksātnespējas process ar tiesas nolēmumu vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
11.3.3. ja Izpildītājs savas vainas dēļ ir nokavējis Pakalpojuma izpildi vairāk kā par  5 (piecām) darba dienām;
11.3.4. ja Izpildītājs pārkāpj būtiskus Līguma noteikumus;
11.3.5. ja Izpildītājs Līguma darbības laikā veicis prettiesiskas darbības;
11.3.6. ja nodošanas – pieņemšanas akts netiek parakstīts 2 (divas) reizes pēc kārtas;
11.3.7. ja Izpildītājs nodarījis Pasūtītājam tiešos zaudējumus;
11.3.8. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
11.3.9. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.3.10. ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Izpildītājs nav tiesīgs izvirzīt jebkādas pretenzijas pret Pasūtītāju.
11.4. Izbeidzot Līgumu pirms termiņa, Puses veic līgumsoda samaksu un zaudējumu atlīdzināšanu, 10 (desmit) darba dienu laikā, skaitot no vienošanās par Līguma izbeigšanu abpusējas parakstīšanas vai paziņojuma par Līguma izbeigšanu nosūtīšanas dienas.
11.5. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Izpildītāja puses vai prasībai pārskatīt Līguma cenu.
11.6. Izpildītājam ir tiesības atkāpties no Līguma par to rakstveidā paziņojot Pasūtītājam 30 (trīsdesmit) dienas iepriekš, ja iestājies vismaz viens no šādiem gadījumiem:
11.6.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
11.6.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
11.6.3. Līgumu nav iespējams izpildīt tādēļ, ka Pasūtītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

12. Personas datu aizsardzība
12.1. Ja līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk – Personas dati), Puses apņemas:
12.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
12.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos; jebkurā gadījumā, par Personas datu nodošanu trešajai personai, Puses informē viena otru.
12.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
12.3. Pēc Līguma saistību izpildes, Puses uzglabā Personas datus tikai normatīvajos aktos paredzēto laika periodu. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

13. Citi noteikumi
13.1. Visus strīdus un nesaskaņas, kas varētu rasties, izpildot šo Līgumu, Puses risina pārrunu ceļā. Gadījumā, ja tas neizdodas, Puses risina radušos strīdus un nesaskaņas tiesā Latvijas Republikas normatīvajos aktos noteiktajā kārtībā.
13.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi,  Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
13.3. Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumus realizēs tiesību un saistību pārņēmējs.
13.4. Izpildītājs nedrīkst nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.
13.5. Puses apņemas saglabāt informāciju, kas tām kļuvusi zināma par otru Pusi slepenībā un neatklāt trešajām personām gan Līguma darbības laikā, gan arī pēc Līguma izbeigšanās, izņemot normatīvajos aktos paredzētajos gadījumos. 
13.6. Līguma izpildes ietvaros visa oficiālā sarakste sūtāma otrai Pusei pa pastu uz juridisko adresi vai pa elektronisko pastu, izmantojot drošu elektronisko parakstu, kas satur laika zīmogu, ja vien Līgumā nav precīzi noteikts iesniegšanas veids.
13.7. Korespondence, kas tiek nosūtīta otrai Pusei pa pastu, ir uzskatāma par saņemtu 7 (septītajā) dienā, skaitot no tās iesniegšanas pastā.
13.8. Informācija, kas tiek nosūtīta uz Līguma 6.3. un 7.4. punktā noteikto elektroniskā pasta adresi, uzskatāma par saņemtu nākamajā darba dienā.
13.9. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radusies otrai Pusei. 
13.10. Līguma teksts sastādīts uz 	  (	) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams trīspusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
13.10.1. pielikums Nr. 1 “Tehniskā specifikācija/Darba uzdevums” uz 	  (	) lapām;
13.10.2. pielikums Nr. 2 “Finanšu piedāvājums” uz 	  (	) lapām/ 	 xlsx.datne.

14. Pušu rekvizīti 
	14.1.Pasūtītājs:
SIA „Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805



	14.2.Izpildītājs:
______________________
______________________
Reģ. Nr. ______________________
Banka: ______________________
Bankas kods: ______________________
Konta Nr. ______________________

______________________________

 





2

